**Porsanger kulturskole Fagplan for tverrfløyte**

 Innledning

 1.1. Nybegynnere (fra ca.8 år)

 1.2. Viderekommet nivå

 1.3. Generelle mål ved tverrfløyte undervisningen

 1.4. Repertoar

 2. Organisering

 3. Vurdering og tilbakemelding

**Innledning**

Porsanger kulturskole har som mål å gi alle barn og unge som ønsker det et profesjonelt, kunstfaglig undervisningstilbud. Skolen tilbyr fagene musikk, dans og visuell kunst. Deltagelse i kulturskolen kan gi (om ønskelig) kompetanse til videreutdanning innfor ulike kunstfag, men ikke minst er vi et sted og et miljø for personlig vekst, identitet og glede.

Vårt fokus i møte med eleven er: ***Glede, kreativitet og mestring.***

For mer informasjon, se vår overordnet **lokal læreplan**.

**Fagplan for tverrfløyte**

**1.1. Innhold i undervisningen på nybegynnerstadiet (ca. første 2 år)**

• Bli kjent med fløyten

* Hvordan pakke opp og legge sammen fløyta
* Hvordan pusse den etter bruk, tørke av den.
* Lære om spillestilling og kroppsholdning
* Lære å lage lyd i instrumentet, munnstilling og fingersetting.
* Undervisning i grunnleggende pusteteknikk. Bli bevisst på at en bruker pusten. Puste «med magen».

• Undervisning i grunnleggende artikulasjonsteknikk (tungespill)

• Enkle musikkutrykk og symboler (legato, staccato mm.)

• Bli kjent med noter på minst 1 oktav

• Øve inn enkle solo stykker, eller sammen med piano/gitar hhv. 2 fløyter

• Øve å gjenkjenne og korrigere urene stemninger mellom fløyta og et annet instrument

**Læringsmål**

Eleven

* imiterer, spiller/synger melodier og rytmemønstre på gehør
* lytter til og vurderer egen musisering
* finner grunnpulsen i musikken
* leser noter ved å synge melodier på notenavn, trinn eller sol-fa og dirigere grunnslagene
* leser noter ved å sammenlikne og finne likheter i notebildet
* spiller enkle melodier prima vista
* komponerer videre på melodier der starten er oppgitt
* komponerer, dirigerer og noterer egne melodier
* improviserer med utgangspunkt i toner, historier, stemninger og stikkord
* henter informasjon fra tittel, komponist, tempo, taktart, toneart, dynamiske tegn og musikkuttrykk i innstuderingsarbeidet
* gjør rede for hva som kjennetegner en god spillestilling og tekniske basisferdigheter
* øver jevnlig og samarbeider med læreren og foreldre/foresatte om gode øvingsrutiner
* spiller/synger musikk i ulike fora
* lærer å stemme fløyta selv

Eksempler på lærebøker:

-Min egen fløyteskole Bok 1 E.N. Krøger. Norsk Musikkforlag

- «Midt i Blinken» Lærebok 1 og 2, E. N. Krøger, E. Vannebo, S.I.

Mortensen. Norsk Musikkforlag.

- «Learn as you play flute», P. Wastall, Boosey and Hawkes edition.

- « 24 Little Melodic studies», M. Moyse, A. Leduc Paris.

- «58 Esercizi per flauto» G. Gariboldi, Berben Italia.

**Gode øvingsrutiner**

Egenøving er en forutsetning

for fremgang på instrumentet. Elevene får instruksjon i å opparbeide gode øve-

rutiner og blir kjent med lærernes anbefaling til hjemmearbeid, og elevenes og

foreldrenes oppfølging av dette.

Sistnevnte er viktig, det trengs særlig de første årene god oppfølging

hjemmefra. Anbefalt øving hjemme: 15 minutter hver dag. Dette økes etter

hvert som eleven har spilt lengre

**1.2.** **Innhold i undervisningen på viderekommet nivå**

• Øve på generell spilleteknikk

• Videreutvikle teorikunnskaper

• Videreutvikle pusteteknikk

• Videreutvikle artikulasjonteknikk

• Bli kjent med noter i alle 3 oktaver

• Øve inn solo stykker, eller med piano, eller 2 fløyter fra Barokk

musikk til samtidmusikk i forskjellige stilarter (enkelt nivå repertoar)

• Spille skalaer på minst 2 oktaver opp til 4 # og 4 b og pentatonikk

Læringsmål

Eleven

* spiller enkle stykker prima vista
* komponerer egne melodier for instrumentet sitt
* øver variert og løsningsorientert med utholdenhet
* spiller konserter på ulike publikumsarenaer
* setter sammen konsertprogram i samarbeid med læreren og medelever

Eksempler på lærebøker :

- L. Hugues, « École de la flûte» op. 51, nr.1 og n. 2. Ricordi ed.

- E. Kohler, «Der Fortschritt Im Flötenspiel» op. 33 nr.1. Zimmermann,

Frankfurt.

- M. Moyse, «De la Sonorite: Art et Technique», A. Leduc Paris.

- P. Taffanel, Ph. Gaubert «17 Grands Exercices Journaliers de Mecanisme

pour Flute» A. Leduc Paris.

**1.3. Generelle mål ved tverrfløyte undervisningen**

Daglig øving er fortsatt viktig på et viderekommet nivå for vedlikehold og videreutvikling av sine ferdigheter. Evnen til selvstendig øving blir her avgjørende og for elever til videreutdanning innen musikkfaget på et høyere nivå. Sentralt blir det viktig å arbeide med presentasjonsteknikk for å oppnå trygghet i konsertsituasjoner. I timen skal utvikles forståelsen av musikalsk form, stilarter og epoker. Ferdigheter innen prima vista-spill, memorering, og kammermusikk vil bidra til å skape trygghet i spillingen.

**1.4. Repertoar**

Eleven skal få kjennskap til flest mulige musikksjangere. Repertoaret består av klassiske stilarter, evergreens/populærmusikk, folkemusikk av tre kulturer (norsk, kvensk, samisk) og viser/sanger til samtidens musikk. Elevens interesser, forutsetninger og utgangspunkt er avgjørende i valg av repertoar, men læreren har overordnet ansvar til å formidle norsk og utenlandsk musikktradisjon.

**2. Organisering**

Alle elever skal ha minimum 30 min undervisning. All undervisning organiseres i en fleksibel timeplan. I enkelte undervisningsuker kan timeplanen bli lagt om, til fordel for spesielle prosjekter. Faglærer har ansvar for sin undervisning og rapporterer til sin overordnede på kulturskolen.

**3. Vurdering og tilbakemelding**

Faglæreren vil gi veiledende informasjon til elever og foresatte om øving, motivasjon og musikkinteresse samt kjøp av instrument, stell og vedlikehold av dette.
Det tilbys foreldresamtale med læreren og eleven en gang i året. I denne samtalen gis det blant annet informasjon og veiledning i spørsmål om undervisningens innhold, om elevens progresjon og motivasjon, og om videre arbeid. Fagplanen og retningslinjer som vedrører selve undervisningen, er naturlige temaer for foreldresamtalen.